
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ RAJONO KRIŪKŲ PAGRINDINĖS MOKYKLOS PAVADINIMO PAKEITIMO IR NUOSTATŲ TVIRTINIMO

2013 m. lapkričio 28 d. Nr. T-392
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1094; 2008, Nr. 113-4290) 18 straipsnio 1 dalimi, Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 43 straipsnio 3 dalimi, Biudžetinių įstaigų įstatymo (Žin., 1995, Nr. 104-2322; 2010, Nr. 15-699) 5 straipsnio 3 ir 4 dalimi, Švietimo ir mokslo ministro 2011 m. liepos 12 d. įsakymu Nr. V-1240 (Žin., 2011, Nr. 92-4397) patvirtintų Mokyklų pavadinimų sudarymo ir rašymo taisyklių 12 ir 16.1 punktais bei atsižvelgdama į Kriūkų pagrindinės mokyklos 2013 m. lapkričio 12 d. prašymą Nr. 13-106, nusprendžia:

1. Pakeisti Šakių rajono Kriūkų pagrindinės mokyklos pavadinimą ir mokyklą vadinti Šakių rajono Kriūkų mokykla.
 
2. Patvirtinti Šakių rajono Kriūkų mokyklos nuostatus (pridedama);

3. Įgalioti rajono savivaldybės administracijos direktorių pasirašyti darbo sutarties pakeitimą su Šakių rajono Kriūkų mokyklos direktore.


4. Įgalioti Šakių rajono Kriūkų mokyklos direktorę teisės aktų nustatyta tvarka atitinkamose institucijose ir savo vadovaujamoje įstaigoje atlikti visus reikalingus veiksmus, susijusius su įstaigos pavadinimo pakeitimu, pasirašyti Šakių rajono Kriūkų mokyklos nuostatus bei juos įregistruoti Juridinių asmenų registre.

5. Pripažinti netekusiu galios rajono savivaldybės tarybos 2013 m. liepos 25 d. sprendimą Nr. T-285 „Dėl Kriūkų pagrindinės mokyklos  nuostatų tvirtinimo“.

6. Nustatyti, kad šis sprendimas įsigalioja nuo 2014 m. sausio 1 d.
 


7. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Juozas Bertašius

